lipu tenpo 


nanpa tu 


o kama pona 
lon lipu tenpo! 
tenpo musi li 
kama lon mi 
ale tan ni: 
lipu tenpo li lon 
tenpo sike tu! 


tenpo pini ni la 
lipu tenpo li kama 
lon li kama suli. 
jan pali mi li kama 
kulupu pona li 
pali mute e 
sitelen pi toki 
pona. 


о musi kin e 
tenpo ale nie 


tenpo ale kama! 


-jan Sonatan 


VI 


jo 


toki pona 


nimi open pi toki pona 

kulupu 

ma ilo Wijasa 

tenpo sike tu 

toki 

luka Juke - pona sin li lon anu powe? 
toki li seme? 

sona 

ale li nanpa 

ma 

tawa pi poki monsi pi ma Asija 
nanpa luka luka wan: ma Kanpusi 
toki 

monsuta li lon 

musi 

jan pi lon ala 

tenpo pi mi jan lili la... 

seme li mi? 

kijetesantakalu o! 

mi ale 

alasa nimi: ma Osejanija 


jan pali 


nimi open pi toki pona 
tan jan Kapesi Pake 


nimi pi toki pona li suli mute. nimi 
li kon pi toki ali a. toki pona la, ni li 
awen sama. ku la, nimi 137 li lon.“ 
pu la, nimi 120 li lon. taso, nimi 
ale luka luka luka tu wan (118) pi 
toki pona li lon tenpo open pi toki 
pona.? nimi mute li awen lon ten- 
po ni. taso, nimi sin mute li kama. 
nimi majuna? mute li weka. kin la, 
nimi open en nimi pi pu ala li sama 
ala. nimi pi pu ala pi nanpa mute 
li sin. nimi majuna en nimi open 
li sama ala kin. tenpo open la, jan 
Sonja li pana ala e nimi majuna ali 
tawa lipu ona pi toki pona. nimi 
“majuna” en nimi “powe” en nimi 
“pasila” li majuna mute. taso, ona 
ali li nimi open ala. 


sina o kama sona e nimi open pi toki 
pona tan seme? o kama sona tan ni: 
sina ken sona e ante kon pi nimi mute e 
nasin pini pi toki pona e pilin pini pi toki 
pona. ni li pona tawa sona, tawa musi, 
tawa lawa, tawa nasin. ni la, mi open. 


tenpo open la, nimi pu ni li weka tan 
toki pona: ona li nimi “alasa” li nimi 
“ali”“ li nimi “anu” li nimi “esun” li nimi 
“kiwen” li nimi “kulupu” li nimi “mu” li 
nimi “namako” li nimi “pan” li nimi “pu.” 
ona li kama lon tenpo kama. kin la, ten- 
po open pi toki pona la, nimi “nena” li 


1 nimi 137 li nimi ku suli. 
2 sina wile lukin e nimi пі ali la, o 
tawa ni: https://tinyurl.com/nimi-open 
3 “majuna” li sama “sin ala” 


4 jan li ken toki e ni: nimi “ale” en nimi 
“ali” li nimi wan li kepeken kalama ante. 
5 pu la, “namako” li sama “sin”, 

taso jan mute li kepeken kon ante pi nimi 
“namako. ali la, nimi “namako” li awen pu. 


weka. taso, nimi “kapa” li lon tenpo ni 
li kepeken kon sama. nimi “ona” li weka 
lon tenpo sama. taso, nimi “iki” li lon 
tenpo ni kin li kepeken kon sama kin. 
jan Sonja li ante e nimi “kapa” lon ten- 
po sike nanpa wan pi toki pona. 


ijo ante mute li lon kin a! nimi majuna 
ni li lon: ona li nimi “leko” li nimi “kape- 
si” li nimi “kan” li nimi “tuli” li nimi “po.” 
leko li ken kiwen pi poka luka wan li ken 
selo pi palisa tu tu. kapesi li pimeja jelo 
anu pimeja walo. nimi “kan” li sama “lon 
рока’ tuli li tu wan. po li tu tu. mi pali e 
linja nimi kepeken nimi majuna ni ali. mi 
pali kin e linja nimi pi kon sama kepeken 
nimi pu taso. 


leko kapesi li tawa tomo po kan mi tuli. | 
selo pi palisa tu tu pi pimeja jelo li tawa 
tomo tu tu lon poka pi mi tu wan. 


6 ona li mama pi toki pona. 
2 


ni li pona. kon ante li lon nimi majuna ni. 
linja nimi li ken lili mute, taso jan pi nan- 
pa lili li pilin e ni: kon pi nimi majuna ni 
li lili pi mute ike. mi pilin sama ala. nimi 
nanpa li ilo mute tawa toki. 


nimi selo li lon e nasin lon sin. nimi kule 
kin li pali ante nasin pona.” pini la, nimi 
“kan” li musi tawa mi. mi sona e ni: mi 
ken kepeken nimi “en” anu nimi “kin” 
anu nimi “poka” tan kon sama. taso, mi 
wile ni: nasin sama pi nanpa mute li lon! 
ni la, jan li ken toki e ni li awen kepeken 
kon sama: 


mi tawa tomo. sina kin li tawa tomo. 
anu 

mi en sina li tawa tomo. 

anu 

mi tawa tomo lon poka sina. 

anu 

mi tawa tomo kan sina. 


ona li sona pi nimi majuna. kin la, ijo 
ante mute mute li lon! tenpo open pi 
toki pona la, nimi pu mute li lon toki 
pona li kepeken kon ante. ona li nimi 
“tenpo” li nimi “wan” li nimi “ale” li nimi 
“kama” li nimi “utala” li nimi “sike” li nimi 
“tawa” li nimi “lawa.” 


tenpo open la, nimi “tenpo” li kepeken 
kon lili pi nimi “la.” toki Inli la, tenpo 
open la, nimi “tenpo” li ken sama nimi 
“if” li ken sama nimi “when.” 


7 taso, ken la, pilin mi li kama nasa tan 
ni: nimi mi li kepeken nimi “kapesi.’ aaa. 

tenpo sama la, nimi “wan” li kepeken 
kon ante sin. toki Inli la, tenpo open la, 
nimi “wan” li ken sama nimi “unit” li ken 
sama nimi “element” li ken sama nimi 
“particle” li ken sama nimi “piece.” 


tenpo ni kin la, nimi “ale” li kepeken kon 
lili pi nimi “ona.” tenpo open la, jan pi 
toki pona li toki e jan wan la, ona li ke- 
peken nimi “iki”, taso, jan pi toki pona 
li toki e jan mute la, ona li kepeken nimi 
“ale” toki Inli la, tenpo open la, nimi 
“ale” li ken sama nimi “they.” 


tenpo open la, nimi “kama” li kepeken 
kon lili pi nimi “la” kin. toki Inli la, tenpo 
open la, nimi “kama” li ken sama nimi 
“then.” 


nimi “utala” lon tenpo open li kepeken 
kon pi ante lili kin. kon ni li sama nimi 
“pakala.” nimi “pakala” en nimi “utala” li 
ken sama lon open. 


nimi “sike” li kepeken kon ante lon ten- 
po open sama. kon ona li suli mute. kon 
ona li sama “tenpo sike” li sama nimi 
“kulupu” lon open.” 


kon pi nimi “tawa” li ante kin. ante ni li 
lon tenpo open. kon ni la, nimi “tawa” li 
nimi tenpo lon open. toki Inli la, tenpo 
open la, nimi “tawa” li ken sama nimi 
“until.” 


tenpo open la, nimi “lawa” li ante lili kin. 
nimi mute li kepeken kon ante a! nimi 
“lawa” li ken sama nimi “opinion” li ken 
sama nimi “thought” lon toki Inli. ni la, 


8 open la, nimi “iki” li lon toki 
pona. nimi “ona” li sama nimi “iki” li 
kama lon tenpo kama. 

9 ni la, nimi “kulupu” li lon ala li 
weka lon tenpo open pi toki pona. 


open la, nimi “lawa” li kepeken kon pi 
nimi “pilin.” 


ante kon nimi pini li lon. ona li nimi “en.” 
tenpo open la, jan pi toki pona li kepek- 
en nimi “en” lon insa pi nimi tu pi ante 
pana." tenpo ni la, jan li toki e ni: “supa 
en ilo li nasa li sin.” taso, tenpo open la, 
jan li toki e ni: “supa en ilo li nasa en sin.” 
ken la, nasin nimi ni li nasa. taso, mi pilin 
e ni: jan li ken sona pona e ona. 


10 mi wile pana e kon ni: “nimi pi ante 
pana” li sama nimi “adjective” lon toki Inli. 


ma ilo Wijasa 
tan jan Ke Tami 


ken la, sina wan en sina ante pi toki 
pona li wile kama lon ma sama li wile 
kama kulupu. taso sina wan taso li lon 
ma sina la, ni li ike. sina wile tawa ma 
weka la, sina wile e mani, e tenpo kin. 
ken la, ni li pana e pilin ike tawa sina. 
wile kulupu li ken ala kama e kulupu pi 
toki pona lon tenpo mute. ike a. tan ni 
la, sina awen toki pona kepeken ilo taso 
lon ala ma sama. sina kama ala lukin e 
sijelo pi toki pona e tawa pi toki pona e 
pilin sinpin e ma kulupu e kulupu suli e 
musi mute. 


taso nasin ante li lon. nasin pi toki mi 
la, sina awen kepeken ilo, taso sina en 
kulupu pi toki pona li lon ma sama wan 
li ken lukin e sijelo e tawa e pilin e musi. 
ma pi toki mi li ma ilo a. ma ilo ni li ma 
Wijasa (VRChat). 


ilo seme li ken 


ma ilo la, sina tawa kepeken sijelo. taso 


ni li sona pi nasin open li sona pi nimi 
open. tenpo pi mute mute la, sona ni 
li weka tan sona kulupu. ni li pona ala 
tawa mi. sona pi tenpo open li awen 
lon jan la, sona ali pi toki pona li kama 
suli sama. tenpo open li suwi. taso, ona 
li wawa kin. ken la, jan li kama wile ala- 
sa sona e toki pona open. ni li pona suli 
tawa mi. ken la, lipu pi toki pona open li 
ken kama lon kin. ona li ken sama “lipu 
open.” ali la, toki pona li awen pona li 
toki pona. 


kulupu 


sijelo ni li sijelo sina ala li sijelo sitelen 
ilo. sina wile tawa e sijelo ilo la, nasin tu 
li lon. 


nasin nanpa wan la, sama musi ilo ante 
la, sina kepeken ilo sona suli sina. ilo 
tawa luka en ilo pi nena mute li ken 
tawa e sijelo ilo sina li ken tawa e oko 
sina. 


nasin nanpa tu la, sina ken kepeken 
ilo oko a. sina pana e ilo tawa oko sina 
la, sina ken lukin e ma ilo kepeken ala 
sinpin sitelen kepeken oko taso. kin la, 
sina ken tawa e sijelo ilo sina kepeken 
sijelo sina pi ilo ala. 


jan Kekan San li pana e sona 


sina kama tawa ma ilo pi toki pona la, 
seme li lon tenpo kulupu? sona sina 
pi toki pona li open anu lili la, sina ken 
kama sona toki pona. sijelo mute li ken 
panae sona tawa sina, taso tenpo mute 
la, jan Kekan San li pana pona e sona 
suli pi toki pona. ona li toki lon tenpo 
sona suli li sona pana e sona kepeken 
nasin pona a. sina lon ala ma ilo kin la, 

sina ken lukin e tenpo sona ona lon lipu 
Jutu pi sitelen tawa. 


toki en tawa 


taso suli la, sina tawa ma ilo pi toki ропа 
la, sina wile toki pona a! pona la, sina 
ken toki tawa sijelo mute. ken la, sina 
toki tawa uta ante lon ilo ante kepeken 
kalama sina. ken kin la, sina kama lukin 
e sinpin ona e sijelo ona. taso ma ni la, 
sina ken tawa a. sina ken tawa lon ma 
lon nasin lon telo. sina ken tawa e luka 
sina. sina ken tawa e ijo kin pi ma ni. 
sina ken sitelen e linja lon kon. ale ni la, 
nasin toki li kama pona pi wawa mute 
a! 


musi mute li lon 


taso toki taso li pona ala tawa sina la, 
ijo ante kin li lon. sina ken musi. sina 


tenpo sike tu 
tan jan Alonola 


tenpo sike tu li pini. tenpo sike tu la, 
mi mute li pali, li musi, li sitelen, li toki, 
li lukin, li kulupu. tenpo sike tu pini la, 
mi mute li open e lipu tenpo, e kulupu 
ni. tenpo sike tu la, ijo mute li ante, taso 
lipu tenpo li awen. 


open la, mi wile toki e ni: kulupu ni li suli 
tawa mi. kulupu ni li pana e sona mute 
tawa mi. mi kama sona e ijo mute lon 
kulupu ni. kulupu ni li ante e mi. mi wile 
e ni: mi ante e ma lon poka pi kulupu 
ni. mi pali mute e musi, e sitelen, e toki, 
taso lipu tenpo li ijo nanpa wan mi. jan 
lukin pi lipu tenpo o, sina pona. jan pali 
pi lipu tenpo o, sina pona tawa mi, tawa 
jan ale. 

ken tawa ma musi ilo mute. ona la, musi 
ante mute li lon. musi toki pi tenpo lili 
la, sina ken toki tawa sijelo wan lon ten- 
po lili taso li toki sin tawa sijelo ante 
lon tenpo ante. musi pi ilo tawa la, sina 
ken tawa e ilo li ken pakala e ilo pi sijelo 
ante. musi sike mute la, sina ken tawa e 
sike lon kulupu. musi sike ante la, sina 
taso li tawa e sike sama sijelo ante ale. 
musi pi poki awen la, sina ken jan lawa 
li ken jan ike. sina jan ike la, sina wile 
weka tan tomo poki. sina jan lawa la, 
sina wile pakala e weka pi jan ike. musi 
ante mute kin li lon. musi ale li lili la, ni 
kin li pona tawa toki kulupu. kin la, musi 
lili pi toki pona li lon ma kulupu pi toki 
pona li musi Soweli. 


a ken la, ma ilo li nasa tawa sina. mi 
open e lukin mi tawa ma musi ilo la, ona 
li nasa tawa mi. taso mi awen kama, mi 
awen lukin, mi toki tawa kulupu, mi pi- 
lin pona lon ma nasa musi ni. ona li ken 
musi pona tawa sina kin. 


open la, mi ale li jo ala e nasin. taso mi 
ale li pona. jan pona li ken pali e ijo suli. 
jan Eli en jan Sonatan li lawa e lipu ten- 
po, li pana e nasin pona. jan Kuwimaku 
li pali e sitelen pi lipu tenpo. ona en jan 
Ke Tami en mi enjan ante li pali e sitel- 
en mute tawa lipu tenpo. open la, jan 
Telakoman en jan Olipija en jan Sose en 
jan Ke Tami en jan Kapesi Pake en mi 
li pali e toki mute. jan Peja en mi li pali 
e lipu linluwi? pi lipu tenpo. jan Simo li 
pali e sitelen sinpin ale a! 


tenpo sike wan li pini la, lipu tenpo li 
awen lon. pona la, toki pona li jo e nimi 
lili “tok” tan kulupu ISO! mi pilin e ni: 
lipu tenpo li suli tawa nimi lili ni. ken 
la, lipu tenpo ala la, toki pona li jo ala e 
nimi lili “tok”. 


1 lipu “linluwi” li lipu lon ilo sona 


luka Juke - pona sin li 
lon anu powe!? 
tan jan Olipija 


mi toki pona e ni tan toki Inli. en jan 
sitelen nanpa wan en jan lawa pi lipu 
U-Linka (U-Linga Magazine) li sona li 
wile e ni. ona nanpa wan pi toki Inli li 
lon ni: https://tinyurl.com/3uhtsd9x 


1 ijo “powe” li lon lukin li lon ala 


N 


sina lukin mute e lipu tenpo la, sina 
sona e toki sike (toki sike li lon lipu 
tenpo mute). mi mute li lukin e sitelen 
musi “kijetesantakalu o!” mute tan jan 
Ke Tami. mi mute li lukin e toki “tawa pi 
poki monsi” mute tan jan Polo. mi mute 
li lukin e toki nasa “seme li mi” mute 
tan, a, mi. 


tenpo sike tu li pini lon tenpo pini. mi jo 
e pilin pona mute. tenpo pona en tenpo 
ike li kama. mi ante mute, ale mi li ante 
mute. taso kulupu ni li lon poka mi lon 
tenpo ale. sina pona. 


mi wile e ni: lipu tenpo li awen lon ten- 
po sike mute kama! 


e 

toki 
en toki luka en toki uta li sama lon ni; 
ma ante la, ona li ante. ma Juke (UK) la, 
toki luka pi ma Juke (BSL) li lon li luka 


Juke kepeken nimi lili. ona la, ijo mute 
li sin. 


kulupu lawa pi pana sona pi ma Juke 
li open pali e nasin Kisijesi (GCSE) pi 
kama sona pi luka Juke. en kulupu pi 
pana sona pi luka Juke (Signature) 
en kulupu pi awen pona pi pana sona 
(Ofqual) en kulupu lili pi kulupu lawa 
Juke pi pana sona (DfE) li pali e ona li 
pini ala. tomo sona mute lon ma Juke li 
pana sona tawa jan lili suli mute kepek- 
en nasin Kisijesi. nasin ni li pini la, tomo 
pi pana sona li ken pana sona e luka 
Juke tawa jan lili mute kepeken ona. 


kin la, kulupu lawa pi ma Juke li sitelen 
e lipu lawa pi luka Juke (BSL Act). lipu ni 
li toki e ni: “luka Juke li toki pi ma Juke. 
kulupu lawa pi ma Juke li wile pona pi 
luka Juke e ma Juke.” 


taso; suli la, jan mute li wile sona e ni: 
sin ni li lon anu powe? ... mi wile toki e 
ni la, mi wile toki e tenpo pini pi toki 
luka lon tenpo nanpa wan e ni lon ten- 
po nanpa tu. 


tenpo pini suli la, jan lawa So nanpa 
tu wan (George III) li kama lawa e ma 
Juke la, jan Te-Lepe (Charles-Michel 
de l'Épée) li pali e tomo sona pi jan lili 
pi kute ala lon ma tomo Paki (Paris). 
ona li pana tawa ona e sona kepeken 
toki luka. 


tenpo pini la, jan lawa Witowija (Vic- 
toria) li lawa e ma Juke la, en ma Juke 
en kulupu Pula (Boers) li utala lon ma 
Setapika la, kulupu li kama lon ma 
tomo Milan. kulupu ni la, jan mute pi 
pana sona mute li lon. jan pi pana sona 
li pana e sona tawa jan lili mute pi kute 
ala lon tomo sona ante mute ona. ona 
li kulupu lon ma tomo Milan tan пі: ona 
li wile pona e nasin pi pana sona ona. 
ona li toki e ni: "o pana tawa jan lili pi 
kute ala e sona kepeken toki uta taso. 
toki uta li pona e ona. toki luka li ike e 
опа. ni la, nasin pi pana sona pi toki 
uta taso li kama lon tomo sona mute 
mute pi kute ala la, nasin pi pana sona 
pi toki luka li kama lili li weka tan ma 
Juke. 


tenpo pini la, jan lawa Elisipe nanpa 
tu (Elizabeth 1) папра tu li lawa e ma 
Juke la, jan li pali e ilo kute. ilo kute pi 
nasin tu li lon. ilo kute pi nasin nanpa 
wan li lon kute li suli e kalama lon kute. 
ilo kute pi nasin nanpa tu la, ilo li lon 
lawa li kama jo e kalama li pana e ona 
tawa insa lawa kepeken kute ala. ilo ni 
li wawa suli e kute li wawa ale ala e ona 
la, jan li kepeken ona la, ona li awen jan 
pi kute ala. jan lili pi kute ala li weka 
tan tomo sona pi jan kute ala li tawa 
tomo sona pi jan lili ale. 


taso; nasin pi toki uta taso li pona la, 
ilo kute li suli e kute la, jan lili pi kute 
ala li pona lon tomo sona pi jan lili ale 


7 


HA 
ge 
SW 


anu seme? ala a. kulupu la, nanpa sona 
pi jan kute la, nanpa sona pi jan pi kute 
ala li lili li ike. jan lili mute pi kute ala li 
pilin ike li pilin ante lon tomo ni. jan pi 
alasa sona li kama jo e sona ni: tan pi 
pilin ni li ni: “nanpa wan la, en ona en 
jan kute li toki ala. nanpa tu la, jan li 
toki uta la, ona li ken ala sona ale e kon 
pi toki ona la, ona likama sona ale alae 
sona tan toki. nanpa tu wan la, pilin jan 
la, ona li ante.” 


ike ante la, ma Juke la, nasin pi pana 
sona toki li ike. tenpo mute la, tomo 
sona li pana sona e toki kepeken nasin 
Kisijesi taso. nasin ni li pana ala e ken 
toki tawa jan lili. nasin Kisijesi la, jan 
lili li kama sona wawa la, ona li kama 
jo e папра sona luka tu tu (9/A*). taso 


ona li ken meso? (B1) taso lon ilo Kesa 
(CEFR). ilo Kesa li lukin e jan li toki e ni: 
ken toki ona li ken lili (A1 + A2) anu ken 
meso (B1 + B2) anu ken suli (C1 + C2). 
jan li kama jo e nanpa sona lon anpa pi 
nanpa sona luka tu tu la, ilo Kesa la, ona 
li ken lili taso. 


jan pi alasa sona li lukin e tomo sona pi 
ma Inlietomo sona pi ma Tosi li lukin e 
nasin pi pana sona pi toki Kansi lon ona. 
ona li toki e ni: “ma Tosi la, jan li pana 
sona e ken toki la, jan lili li kama sona e 
ken li ken toki. ma Inli la, jan li wile pana 
sona e toki pi pakala ala ataso la, jan lili 
li kama sona ala e ken toki”. jan pi alasa 
sona ante li lukin e tomo sona pi ma Inli 
pi ma Tosi pi ma Netelan li toki e ni: “ma 
mute ante la, jan lili pi ma Inli li pilin ike 
mute mute tawa kama sona toki.” 


taso; ma wan pi ma Juke li utala e na- 
sin pi toki Inli taso li toki tu e jan pi toki 
wan taso. ma ni li ma Kinla (Cymru). ma 
Kinla la, tomo sona li pana sona kepek- 
en nasin pi toki Inli taso anu nasin pi 
toki Kinla taso anu nasin pi toki tu. jan 
pi alasa sona li lukin e tomo sona ni la, 
ona li mama e nimi toki tonsi' (trawsie- 
ithu). toki tonsi la, toki tu li kama toki 
wan lon pana sona la, jan lili li ken toki 
kepeken nimi ale lon lawa ona. 


kin la, kulupu lawa pi ma Kinla li sitelen 
e lipu pi tenpo kama pi toki Kinla (Cym- 
raeg 2050). ona li wile suli e kulupu pi 
toki Kinla lon ma Kinla. lipu ni li toki e 
ni: “nasin suli pi kama suli pi toki Kinla li 
ni: tomo sona li pana sona kepeken toki 
Kinla. ni li pona e ken pi toki Kinla pi jan 
lili li pana tawa jan lili sin e toki Kinla’. 


tenpo pini la, toki Kinla li kama lili. taso; 
tenponi la, ona li kama suli kepeken na- 
sin ni. 


luka Juke la, ni li ken ala ken sama? o 
lukin e ni: tenpo pini wan la, tomo pi 


2 “meso” li suli ala li lili ala li lon insa 


pana sona pi jan lili ale la, jan sona pi 
kute ala li kama li pana sona kepeken 
nasin Luka-lon-Sona (Sign in Educa- 
tion). ona li pana kepeken luka Juke e 
sona tawa jan lili kute, tawa jan lili pi 
kute ala. ni la, jan lili li kama sona e luka 
Juke lon tenpo pi kama sona taso ala 
li kama sona tan toki. kin la, en jan lili 
kute en jan lili pi kute ala li pona tawa 
ona ante li toki! ni li tomo wan taso. 


tomo sona mute la, toki uta taso li lon 
la, jan pi kute ala li weka tan tomo pi 
pana sona pi jan lili ale li tawa tomo pi 
pana sona pi jan lili pi kute ala. ona li 
tawa la, tenpo mute la, pilin ona li kama 
pona la, en ken ona en nanpa sona ona 
li kama pona li kama suli. ni li tan seme? 
jan lili mute ni li toki e ni: “jan ale li sama 
lon tomo sona ni li toki luka la, mi ken 
toki wawa a!”. jan lili ale li kama sona e 
toki luka la, ni li ken lon tomo sona ale 
anu seme? 


kin la, o kama sona tan tenpo pini e ni: 
tenpo pini suli la, ma Mata Winja (Mar- 
tha's Vinyard) li lon. ma Mata Winja la, 
jan ale li toki luka la, jan pi kute ala lon li 
ken lon kulupu la, jan ale li sama li pona. 


ni ale la, tenpo kama pi luka Juke la, na- 
sin pi pana sona li suli a. 


tenpo ni la, jan lili pi kute ala li pilin wan 
taso li pilin ike li kama jo e nanpa sona 
lili tan ni: tomo sona опа li kepeken toki 
uta taso. tomo sona li pana sona e luka 
Juke kepeken nasin Kisijesi taso la, ni li 
ike tan ni: nasin ona li pana sona pona 
ala. taso ma Juke la, ma Kinla li lon. 
wile la, ma Juke ale li ken jasima? e na- 
sin pi toki Kinla lon nasin pi luka Juke li 
ken pona tawa jan lili pi kute ala. ante 
la, ona li ante powe e nasin ona la, ale 
li awen sama. tenpo kama la, mi ale li 
kama sona e ni: ona li wile ala wile? 


3 ijo wan li “jasima” e ijo ante la, 
ijo ni tu li sama 

toki li seme? 
tan jan Alonola 


ni la, mi wile toki e ni: “toki” li ijo seme? 
mi toki taso e toki sama toki Tosi anu toki 
Losi anu toki pona. o awen. toki pona li 
toki ala toki? 


jan pi mute lili li toki e ni: toki pona li toki 
alatan ni: ona li pini ala. anu ona lijoalae 
nimi nanpa, e nimi mute. ni la, mi wile toki 
e ni: toki pi sin ala li jo ala e nimi nanpa 
mute sama toki Pitakan (Pirahä). kin la, 
jan pi mute lili li toki e ni: toki sin (sama 
toki pona anu toki Epelanto) li toki ala, li 
musi taso. ni la, mi wile toki e ni: toki ni li 
musi taso? toki pona li musi, lon. taso toki 
pona anu toki Epelanto li musi taso ala, li 
sama toki pi sin ala a! 


jan seme li toki e ni: toki li toki? suli la, ku- 

upu ISO li toki e ni. tenpo pini lili la, ku- 
lupu ISO li toki e ni: toki pona li toki ala. 
taso tenpo ni la, ona li toki e ni: toki pona 
li toki lon! mi pilin e ni: kulupu ni taso o 
ken alae ni: ona li lawa e toki. taso kulupu 
ISO taso li ken ala lawa e toki. ona li toki e 
ijo nasa ni: kili li toki. jan li toki e ni: kulu- 
pu ISO li nasa a; kili li toki ala! 


pilin jan la, toki li seme? lipu Wikipesija la, 


“toki li esun sona. jan li wile pana e sona 
la, jan li toki. ken la, 

toki li toki uta li sitelen toki li toki pi ka- 
lama ala.” 


ni li pona tawa mi tan ni: sitelen en toki 
uta en toki luka li ken toki! taso nimi pi 
toki pona li suli. toki Inli la, nimi “Lan- 
uage” (toki) en nimi “Dialect” (toki lili) li 
YAGI, mute li toki e ni: toki lili li toki lon 
ala, li toki lili taso. suli la, jan Make Wajen- 


lake (Max Weinreich) pi sona toki li toki 
e ni: 


jan Make li toki e toki sewi tan ni: ona li 
toki e toki Isi (WT), Yiddish). tenpo pini 
la, jan sona li toki e ni: toki Isi li toki lon 
ala! taso tenpo ni la, jan sona li toki e ni: 
toki Isi li toki lon! 


taso tenpo ni kin la, toki lili mute li lon. 
LA mute pi toki lili ni li wile e ni: toki lili 
i toki lon, li jo e ken sama toki suli. ma 
mute la, jan pi toki lili li ken ala toki e 
toki lili. ma mute la, tomo sona la, sina 
ken ala kama sona e toki lili. ma mute la, 
toki lili li moli. 


mi la, toki suli en toki lili li pona. tenpo 
ni jaan li lawa e ni: toki lili li toki lili anu 
toki lon. mi la, kulupu lawa mute li wile 
e ni: toki lili li toki lili taso. kulupu lawa 
li wile ala e ni: toki lili li toki suli; jan pi 
toki lili li wile e ma sin. tenpo ni la, pil- 
in li suli tawa lawa toki. sona li lili tawa 
lawa toki. 


mi wile poki e toki ale lon ma ni. sina 
wile pana e pona tawa toki lili la, o esun 
e lipu pi toki lili, e musi pi toki lili, e kala- 
ma musi pi toki lili. 


ale li nanpa 
tan jan Kekan San 


lon la, ale li nanpa. lon li nanpa. sina 
lon lon la, sina nanpa. ni li tan seme? mi 
pana e sona ni tawa sina. 


tan seme? 


ijo suli nanpa wan li ni: sina en lawa sina 
li ken ala ken lon insa ilo li ken ala ken 
nanpa? pilin pi jan sona mute li ni: ni li 
ken. ilo wawa li ken e jan nanpa. tenpo 
ni la ilo wawa li lon ala, taso tenpo kama 
suli la ilo wawa ni li kama lon tan pali 
suli, li ken jan, li ken jo e jan lon insa. jan 
insa li nanpa! 


ijo suli nanpa tu li ni: kulupu jan pi tenpo 
kama li wile ala wile pali e ma ilo li ken 
ala ken ni? kulupu li lon la ona li wile 
sona e jan pi tenpo weka. jan pi tenpo 
weka li weka la kulupu li ken ala sona e 
ona. ni la kulupu lon o pali e ilo ni: ona li 
ken pali e ma ilo sama ma lon. jan li ken 
lon ma ilo ni. ilo li pana e sona ni: jan pi 
tenpo weka li seme? sona ni li suli tawa 
kulupu pi tenpo kama la ona li pali e ilo 
ni. 


ijo suli nanpa tu wan li ni: ku- 
lupu pi tenpo kama li wile e ma 
ilo, liken pali e ona, li pali e ona, 
li ken pana e jan tawa ona la ijo 
ni li kama lon: ma ilo pi mute 
seme li lon? kulupu wan li ken 
palie mailo mute. kulupu mute 
li ken pali e ma ilo mute mute! 
kulupu ale li ken pali e mailo pi 
mute wawa. kulupu seme li ni 
nanpa wan? ma ilo ale li mute 
tawa suli ni: sina ken ala sonae mute! ni 
ale la, sina ken ala lon ma pi ilo ala. ma pi 
ilo ala li mute ala tawa ma ilo la sina lon 


ilo. sina nanpa! 
tan li ken ala ken? 


ijo nanpa wan la lawa li ken ala ken lon 
insa ilo? jan mute li toki lon ni. lawa sina 
li lon, li tan ma, la tan lon la ona li ken 
lon ilo tan ni: ilo li ken sonae ijo ale mae 
ijo ale lon. ilo li ken sona e ni ale la ona li 
ken pali e jan lon insa. ijo lawa li lon ala 
ma li tan ala ma li lon ala la, ilo li ken ala 
sona e ijo pi lon ala, li ken ala pali e ona 
lon insa. ni li pakala e ijo suli nanpa wan 
li weka e ken pi ma ilo. taso, sona pi jan 
sona li ni: lawa ale li lon, li tan ma. ilo li 
ken sona, li kama ni lon tenpo kama. ni 
la, ilo li ken sona. 


ijo nanpatu la kulupu jan pi tenpo kama 
liwile ala wile palie mailo, li ken ala ken 
ni? ken ona li kama tan ni: ilo li kama 
wawa suli tan pali lon tenpo. ken li suli 

ala; jan mute li pilin ni: tenpo kama la ilo 
li ken e ale! taso, wile pi kulupu kama li 
ante, li nasa e sona. ona Ii wile ala wile 
pali e ma ilo? sona pi tenpo pini li suli ala 
tawa опа la ona li pali ala. lawa kulupu 
li ken ala e jan ilo la ona li pali ala. ijo 
mute li ken weka e ken pi ma ilo. taso, 
tenpo kama la jan li awen mute li awen 
ken suli. ni la jan pi mute lili li ken pali e 
ma ilo- ni li ken tan musi li ken tan pali li 
ken tan ante, taso mailo li lon la ni taso 
li suli! ma ilo li lon. 


ijo nanpa tu wan li nasa wawa! sina en 
mi li ken ala sona e lon pi ma ilo, li ken 
ala sona e mute pi ma ilo. taso, mi toki 
e ni: sina lon ma ilo tan mute pi ma ilo. 


mo 


tawa pi poki monsi pi ma 
Asija nanpa luka luka wan: 
ma Kanpusi 
tan jan Polo 


lukin mi la ma Kanpusi li ma 
pi mani ala nanpa wan lon ma 
Asija pi nasin seli pi nasin pi 


kama suno. tenpo pi tawa mi N 
la mi lukin e jan mute pi selo A 
noka ala e jan lili mute pi len Q 


ala. ma Kanpusi li ma pi wawa 
ike tan ni: tenpo pini la kulu- 
pu utala Keme loje (Khmer 
Rouge) li lawa e ma ni. ona li 
ike li nasa. ona li wile pali e 
jan sin. tan ni la ona li weka e 
jan ale tan ma tomo ale li pana 
e ona ale tawa ma kasi li moli e jan 
mute mute. jan moli ni li jan pi sona 

seme a?! ijo nanpa wan en ijo nanpa tu 
li lon tawa sina la, ijo nanpa tu wan li 
kama tan ona. ma ale li pali e ma ilo. ma 
ilo li lon la jan ona kin li pali e ma ilo. ni 
li pini ala! ma ale li kama e ma ilo la ma 
ilo li mute wawa, ma pi ilo ala li mute ala. 
sina ken ala sona e mute pi ma ilo. taso, 
ma ilo li ken la ma ilo li mute wawa. 


nanpa la mi seme? 


ma li ilo ala ilo? ale li nanpa ala nanpa? 
ni li suli ala tawa mi, li suli ala tawa sina. 
suli ala li tan ni: sina nanpa la sina ken 
ala sona e ni. sina nanpa ala la sina ken 
ala sona e ni. lukin en kute en pilin li 
sama. pona li sama. olin li sama. ma li 
ilo anu ilo ala la, sina awen lon. o musi, o 
pona tawa ale! 


suli li jan pi ken toki pi toki ante li 
jan meli li jan lili. jan lili sin li ken ala 


awen lon poka pi mama ona. ona 
ale li kama suli lon kulupu pi weka 
pi mama ona. ni li sama sitelen tawa 
monsuta? a! pini la pona la kulupu uta- 
la pi ma Wije li kama li pakala e kulupu 
utala Keme loje. taso tenpo ni kin la 
pakala mute li awen. jan lawa pi kulupu 
utala Keme loje li jan Po Po (Pol Pot). 
jan Itele (Hitler) la jan Po Po li monsuta 
mute a! pona la ona li moli. 


mi awen lon ma Kanpusi lon tenpo esun 
wan taso. mi tawa ma tomo tu wan taso: 
mi tawa ma tomo Sijen Lije (Siem Riep) 
tawa ma tomo Patanpon (Battambong) 
tawa ma tomo lawa Penon Pen. weka 
ala tan ma tomo Sijen Lije la ma tomo 
Anko Wa (Angkor Wat) li lon. ma tomo 
Anko Wa li ma epiku?. 


mi tawa insa pi ma Kanpusi tan ma Tawi 
kepeken tomo tawa kulupu. selo pi ma 
tu ni li ike li lawa ala, taso ma Kanpusi 
li musi mute. ma tomo ale pi lukin mi 
li pona tawa mi. taso jan pi mani ala li 
mute. pana lukin la ma tomo Sijen Lije 
lajan lili wan li kama tawa mi li wile e ni: 


1 “monsuta” li pana e pilin ike 
tan ni: “monsuta” li wile pakala e sina a 
2 “epiku” li pona mute 


monsuta! li lon 
tan jan Penta 


jan li kama, li kama lukin e sitelen nimi - 
sitelen nimi li jo e nimi mute, e nimi jan - 
nimi ni li ni : fo weka! o weka! monsuta 
li lon!) jan li wile sona e kon pi sitelen 
nimi • jan o tawa kulupu tomo lon poka 


1 “monsuta” li ijo ike tan ni: ona 
li wile pakala e sina a 


NO 


mi esun e telo walo tawa ona! mi esun 
a. tan ni la ona li pilin pona! 


mi la ma pona pi nanpa wan li Anko 
Wa. ma ni li majuna? li suli. sinpin suli 
en tomo pi nasin sewi mute mute li lon. 
ona li tomo pi nasin sewi Puta pi nasin 
sewi Palata. tan ma tomo Sijen Lije mi 
tawa ma tomo Patanpon kepeken supa 
tawa telo. tawa ni li epiku. mi tawa lon 
telo suli pi insa ma. kama la mi tawa 
lon linja telo. lon poka pi linja telo ni la 
tomo mute pi sewi telo en tomo mute 
pi sewi palisa li lon. 


lon ma tomo lawa Penon Pen la mi lukin 
e ma pi jan moli pi kulupu utala Keme 
loje (The killing fields) e tomo awen Ese 
mute wan (S-21). tenpo pini la tomo ni 
li tomo sona. taso kulupu utala Keme 
loje li pali e tomo awen. tomo awen ni 
la jan pi kulupu utala Keme loje li paka- 
la li moli e jan mute mute. mi lukin, la mi 
pilin ike mute. mi weka tan ma Kanpusi, 
la mi tawa ma Wije kepeken tomo tawa 
kulupu. tawa mi li awen. 


3 “majuna” li sin ala 


toki 


tan ni - jan li tawa - jan li kama - kama la, 
jan li lukin e soweli mute - ona li loje li 
jelo laso · пока ona li tu tu - len linja selo 
опа li palisa sike - ona li kepeken kasi lili - 
ona li moku e kasi sama · soweli mute ni 
li pona - taso jan li kama la, soweli li tawa 
weka kepeken wawa - 


jan li lon la, soweli mute ni li pana e mu 
ike - mu! mu! mul!) mu ona li kalama 
suli, li kalama taso pi ken kute - jan li 

sona ala e mu ike - jan li kute ala e kala- 
ma sama ni lon tenpo pini - jan li toki insa 
: [soweli ni linasa · nasa ona li tawa nasa, 
li mu nasa - mu li toki ona ти ona li mu 
pi pilin pakala - kon pi mu ni li seme? 


soweli li tawa monsi + ma monsi li ma pi 
kasi mute - kasi li suli, li len pona e soweli 
- monsi li lon - taso ma sinpin li lon kin - 
kulupu tomo li lon ma sinpin + tomo li suli 
linja - selo pi tomo ni li kiwen, li pimeja 
walo - sinpin kiwen li lon poka pi kulupu 
tomo - ilo jan li lon kin - ijo jan li ilo, li jan, 
li kiwen, li tan jan ante - ilo jan li pali e 
seme? jan li wile sona e ni - 


soweli ante li lon kulupu tomo - taso ilo 
jan li alasa e soweli - ilo jan li luka kin e 
soweli - sinpin pi soweli ni li pilin mon- 
suta - ona li pana e mu ike kin - ilo jan li 
tawa e soweli tawa tomo kiwen - tomo 
kiwen la, jan li lukin e ijo · jan li kama toki 
insa a: Ini li seme? ijo seme li lon insa 
pi tomo kiwen?) jan li kama sona · seli li 
lon insa pi tomo kiwen - ilo jan li weka 
e soweli - ilo jan li pana wawa e soweli 
tawa seli - seli li moli seli e soweli - mu 


musi 


jan pi lon ala' 
tan jan Kapesi Pake 


tenpo pini lon leko? la 
mi lukin e jan pi lon ala. 
ona li weka kin lon ni. 

o tawa, tawa a tan mi! 


1 ante toki pi "Antigonish” tan 
jan Men (William Hughes Mearns) 
2 ni la, “leko” li sama supa 


ike mute li kama lon - taso mu ni li pini - 


jan li kama pilin monsuta - jan li wile 
sona e ni : soweli li moli tan seme? sow- 
eli o moli tan seme! ona li moli tan ni : 
jan mute li wile moku a e soweli - jan 
pi moku soweli li wile e soweli moli tan 
wile moku опа. seli li seli e soweli tan ni 
“ma en kasi li tawa nasin ni taso + ilo jan 
entomo kiwen en kulupu tomo en wawa 
ni li tawa nasin ni taso - soweli li wile lon 
+ soweli li wile ala moli - taso soweli li 
ken ala awen - ala li awen e soweli - wile 
moku ali li pakala e wile pona ale - jan pi 
ma ale li pilin e ni taso: [mi ken ala lukin 
e moli soweli la, moli soweli li suli ala! 
ilo jan en jan ala li moli e soweli la, ali li 
pona! moku mi li ijo nanpa wan! a! a! kin 
la, jan pi moku soweli ala li jan pi nasa 
mute! | 


jan li pana e kalama ike tan uta - jan li 
pana e telo lawa tan oko - jan li lukin e 
tomo kiwen ale, e pakala soweli ali - lon 
ni li lon + lon ni o lon - jan li lon e lon ni 
taso - monsuta o lon kin - sitelen nimi 
pi ma ni li jo e kon wawa - sitelen nimi li 
wile taso e ni : soweli о weka, o weka tan 
jan - jan li kama sona - jan li ken ala sona 
ala «jan o sona e ni: jan li monsuta • 


mi kama lon tenpo lape 
la jan nasa ni li awen. 
taso, mi alasa oko 
la ona li weka tan tomo! 
“oweka! o weka! o kama kin ala! 
o weka! o pakala ala e lupa...” (a!) 


pimeja la lon leko la 
mi lukin e jan pi lon ala. 
ona li weka kin lon ni. 
jan o tawa weka tan mi.... 


NO 


tenpo pi mi jan lili la...' 
tan kije Enki 


tenpo pi mi jan lili lal 
mi kama pilin pakala 
pakala li lon insa la 
mi toki e ijo ala 
jan li wile sona e mi 
taso mi toki lon ala 
mi lili li toki suli 
pona taso, ike ala 
atasotenponiala 
ale li pini ike la 
li poka kama pakala 
en musi ike pakala 
tawa wawaaaala 
mi monsuta? tawa anpa 
mi pini sona e pini 
ike taso, pona ala 


1 ante toki pi "Як дитиною 
бувало..." tan jan Ukwainka (Леся 
Українка) 

2 sina “monsuta” e ijo Іа, sina 


wile ala e ijo tan ni: ijo li ike tawa sina. 


seme li mi? 
tan jan Alonola 


sina lili lon tomo sona la, 
sina sona e nanpa lili a. 
ken la, sina sona e mi; 

mi la, mute en luka li suli. 


mi lon poka wan; 

mi lon poka san. 
nimi pali mi li sama “kipisi' 
pona en ike, ku en pu li mi. 


J 


—— 


kijetesantakalu o! mi ale 
tan jan Ke Tami 


tan jan Alonola 


mi ale li sike e suno, 
mi ale li okoe laso, 
mi ale li mokue telo, 
mi ale li moli. 


mi ale li moku, li lape, li seli, 
mi ale li tonsi, li mije, li meli, 
mi ale li soweli. 


mi ale li alasa e lon pona, 
mi ale li ona: 


ona li pona ala lon tenpo ale, 
mute la, ona li ken ala lape, 
ona li jo ala e ike ala, 
ona li nasa. 


ki aleta rag li o 


taso ona li mi ale, 
tan jan Ke Tami 


mi ale li sama, 
sina li taso ala. 


o alasa e nimi pi ma 
Osejanija! ona li lon 
ani nasin supa sama ni: 

” li lon nasin sinpin 
sama ni: “Р. nimi ma 
ni li lon poki nimi: 


JE Intonesij 
ja / Nusilan / 
EĴESES KAN ETEL EIES KEN K EY AN 


Pisi / Samowa / 
ШЕШ СК раа + 
па [у [епо ЕЕ АНТ |i | Wanuwatu 
ШИЕ [о оу отето [апа 


| o[fefnftlefojoe]sjifnfoftjelui 

jan pi pali toki 


jan pi pali sitelen 


jan lawa 


jan pi lipu lukin 


jan pali ante 


jan Alonola 
kije Enki 

jan Kapesi Pake 
jan Kekan San 
jan Ke Tami 

jan Olipija 

jan Penta 

jan Polo 

jan Sonatan 


jan Alonola 
jan Ke Tami 
jan Kuwimaku 
jan Simo 

jan Tekinowi 


jan Eli 
jan Sonatan 


jan Alonola 
jan Simo 
jan Eli 

jan Sonatan 


jan Peja 
jan Alonola 


sina wile ala wile pali tawa lipu tenpo? 


o tawa lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 

FAQ 


Hello! Welcome to toki pona. Maybe you're new and want to know more about 
this unknown language. Great! This page will answer your questions. 


What is Toki Pona? 


It's a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would | learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can | learn and where can l use Toki Pona? 


There is the offical Toki Pona book (The Language of Good) by Sonja Lang and 
there is her brand new Toki Pona dictionary. There are also many free courses 
online. Furthermore, there are YouTube videos and Menrrise courses. 

A very popular and old course was o kama sona e toki pona! A newer and up to 
date course is lipu sona pona. Toki Pona groups and learning resources are on 


our website: 


liputenpo.org 


If you want to join us, that's great! 
ISSN 2752-4639 


9" 772752 463006 


